Civilization VI

Sid Meier’s Civilization VI – šeštoji Civilization serijos dalis, išleista 2016 m. spalio 21 d. Žaidimą kūrė Firaxis Games, išleido – 2K Games.

Kaip ir kitose dalyse, žaidimo tikslas žaidėjui vystyti savo pasirinktą civilizaciją nuo ankstyvųjų laikų ir pasiekti tam tikrą pergalę – karinę, kultūrinę, technologinę ar diplomatinę. Žaisti galima tiek prieš kompiuterį, tiek prieš kitus žaidėjus kelių žaidėjų režime. Žaidėjai vysto savo civiliaziją statydami miestus, kurdami naujus rajonus, statydami ir tobulindami karinius dalinius, atrasdami naujas technologijas, kultūrą ar religiją, kurdami ryšius su kitomis civilizacijomis ir miestais-valstybėmis.

Prie šios dalies kūrimo dirbo komanda, kūrusi Civilization V papildymus. Viena didžiausių žaidimo naujovių ta, jog vietoj naujų statinių statymo miesto centre (vienoje celėje) dabar visi naujinimai yra vadinami rajonais ir statomi atskirose celėse. Taip pat šioje dalyje buvo stipriai patobulintas dirbtinis intelektas, tad kompiuterio valdomi žaidėjai turi paslėptų tikslų ir gali neplanuotai paveikti žaidimo eigą.

Kompiuterio valdomi žaidėjai turi naujus nustatymus ir kiekviena civilizacija savitą žaidimo stilių. Kai kurie jų turi istorinį aspektą ir priklauso nuo kiekvienos civilizacijos, pavyzdžiui, žaidėjas gali gauti naudos bendraujant su Kleopatra, rodydamas jėgą prieš barbarus.HANDS ON WITH CIVILIZATION 6 ... AS THE EMPEROR OF CHINA Taip pat kiekviena kompiuterio valdoma civilizacija turi paslėptas savybes, kurias žaidėjas turės atrasti žaidimo eigoje.Hands On: Civilization VI Is Exciting, Complex & Aggressive Šiuos aspektus atskleisti šį kartą padeda ir šnipai.New looks and classic gameplay: 60 turns of Civilization 6

Kai kuriuos žaidimo monologus įgarsino Anglijos aktorius Sean Bean.Sean Bean will be the voice of Civ 6's tech tree quotes Kiekvienai civilizacijai yra priskirtas savitas muzikos takelis, kuris dar skirstomas pagal civilizacijos esamą laikotarpį.Civ 6's music evolves alongside your cities, and it's one of its best features

Antrą kartą žaidimo istorijoje penktoje dalyje atsiradęs į miestų-valstybių sąrašą sugrįžta ir Vilnius, žaidime reprezentuojantis kultūrinį miestą.City-state (Civ6)

2018 m. vasario mėnesį buvo išleistas pirmasis žaidimo papildymas Civilization VI: Rise and Fall, o 2019 m. pradžioje pasirodė antrasis – Civilization VI: Gathering Storm.

 Laimėjimai 
 Metai  Apdovanojimas  Kategorija  Rezultatas  Šaltinis 2016 E3 žaidimų kritikų apdovanojimai 2016 Geriausias PC žaidimas Laimėjo  Geriausias strateginis žaidimas Laimėjo

 Išnašos 

 Nuorodos 
 Oficiali svetainė

Kategorija:2016 kompiuteriniai žaidimai
Kategorija:Civilization